
ŽEMĖS ŪKIO IR KAIMO REIKALŲ SKYRIAUS
VYRESNIOJO SPECIALISTO PAREIGYBĖS APRAŠYMAS

I SKYRIUS
PAREIGYBĖS CHARAKTERISTIKA 

1. Žemės ūkio ir kaimo reikalų skyriaus vyresnysis specialistas (toliau – vyresnysis specialistas) yra karjeros valstybės tarnautojas. 
II SKYRIUS
PASKIRTIS

2. Žemės ūkio ir kaimo reikalų skyriaus (toliau – Skyrius) vyresniojo specialisto pareigybė reikalinga planuoti melioracijos darbus, kontroliuoti jų vykdymą.  

III SKYRIUS
VEIKLOS SRITIS

[bookmark: _GoBack]3. Šias pareigas einantis valstybės tarnautojo specialioji veiklos sritis – melioracijos ir hidrotechninių statinių rekonstravimo, remonto ir priežiūros darbų organizavimas.

IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialius reikalavimus:
4.1. turėti aukštąjį koleginį inžinerijos mokslų studijų krypčių grupės išsilavinimą;
4.2. būti susipažinus su Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais valstybės tarnybą bei melioracijos  ir vandens statinių valdymą ir naudojimą;
4.3. mokėti valdyti, kaupti, sisteminti, apibendrinti informaciją ir rengti išvadas;
4.4. gebėti atlikti teisės aktų, reglamentuojančių valstybės tarnybą, vykdymo analizę, rengti  vidaus tvarkomuosius dokumentus;
4.5. savarankiškai planuoti, organizuoti savo veiklą;
4.6. sklandžiai dėstyti mintis raštu ir žodžiu, žinoti raštvedybos ir teisės aktų rengimo taisykles, mokėti dirbti kompiuteriu;
V SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:
[bookmark: part_39a23130a26842419c80a7b8a441bb73]5.1. planuoja melioracijos darbus ir kontroliuoja jų vykdymą;
5.2. dalyvauja melioracijos ir hidrotechninių statinių priėmimo naudoti komisijos darbe;
5.3. renka, kaupia, ir analizuoja duomenis apie melioruotos žemės būklę savivaldybės teritorijoje, melioracijos statinių remontą, priežiūrą ir rekonstravimą. Sistemina surinktą informaciją ir teikia siūlymus dėl melioruotos žemės ir melioracijos statinių naudojimo ar nurašymo, rengia apskaitos pakeitimui reikalingą dokumentaciją, bendradarbiauja šiais klausimais su kitomis valstybės institucijomis;
5.4. rengia melioracijos statinių rekonstravimo ir remonto darbų užduotis; 
[bookmark: part_8d830ec5f3f8452cab422c5a6229a895]5.5. koordinuoja o esant reikalui atlieka, visų rūšių melioracijos ir hidrotechninės statybos darbų techninę priežiūrą. Derina kitų žinybų projektinę dokumentaciją, kontroliuoja jų vykdomus darbus, turinčius įtakos vandens režimui melioruotoje ir nemelioruotoje žemės ūkio paskirties žemėje;
5.6. organizuoja savalaikius melioracijos priežiūros, remonto ir rekonstrukcijos darbus;
5.7. nagrinėja piliečių, įmonių bei organizacijų prašymus ir skundus melioracijos klausimais. Išduoda melioruotos žemės savininkams ar kitiems naudotojams statinių techninius dokumentus, žemėlapius, eksploatacijos taisykles ir privalomas sąlygas. Konsultuoja statinių priežiūros klausimais;
5.8. taiko melioracinėje statyboje naujas technologijas bei metodus;
5.9. organizuoja melioracijos objektų techninės - sąmatinės dokumentacijos saugojimą, archyvinės medžiagos tvarkymą;
5.10. MelGIS skaitmeninėje duomenų bazėje kaupia duomenis apie melioracijos statinių techninę būklę;
5.11. GPS ir kitomis elektroninėmis matavimų priemonėmis nustato techniškai netvarkingų ir dar skaitmeninėje duomenų bazėje neužregistruotų melioracijos statinių koordinates (LKS-94 koordinačių sistema), melioruotų plotų, kuriuose neveikia drenažas, ribas;
[bookmark: part_f34425c40ab040f48fb9b852f3a045e5][bookmark: part_b256d15b63d44a558907c448bfbb8c95][bookmark: part_d7ed7c370b294885b003dcecfe6504bf][bookmark: part_962ab021524f4f49b91208b1a907e049][bookmark: part_928c57844abe4d33abf4e0b0c028bcbe][bookmark: part_3ee4b1dd320147caacc6d0a492dc3052][bookmark: part_d448f02f1f1640c0b6f1cb861c668e6a]5.12. renka, analizuoja duomenis apie objektą ir atlieka objektų sąmatinius skaičiavimus;
5.13. atlieka vandens lygio tvenkiniuose matavimus, ir pildo matavimų žurnalą;
5.14. nustato statytojams technines sąlygas projektuojant melioruotose žemėse bei kontroliuoja jų vykdomus darbus, siekdamas užtikrinti savivaldybei pavestų funkcijų vykdymą;
5.15. atlieka melioracijos statinių ir melioruotos žemės būklės patikrinimus po pavasario ir rudens potvynių, įvertina statinių techninę būklę, numato neatidėliotinas priemones statinių geram funkcionavimui užtikrinti;
5.16. tikrina ir derina pateiktą topografinę dokumentaciją;
5.17. esant būtinybei, vykdo kitas pareigybės aprašyme nenurodytas funkcijas, kurios yra priskirtos Žemės ūkio  ir kaimo reikalų skyriaus kompetencijai.

VI SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus Skyriaus vedėjui.
_______________________________

